**A vadonatúj Ford Ranger Raptor izom-pickup markáns dizájnja érzékletesen tükrözi a Raptor-család jellegzetes génállományát**

* Egy új video révén betekintést nyerhetünk a Ford eddigi legerősebb európai Ranger-változata1, a Raptor megalkotásának folyamatába
* Négyezer kilogramm agyag, sok száz skicc és több ezer munkaóra kellett a vadonatúj Ranger Raptor megformálásához
* Minden apró részletet kézi munkával dolgoztak ki, hogy a forma és a funkció összhangba kerüljön, és hogy a Raptor látványa erős érzelmeket ébresszen a szemlélőkben

**MANRESA, Spanyolország, 2022. november 12.** – Pillantsunk be a Ford Design kulisszái mögé, és [90 másodperc alatt](https://youtu.be/J2E-dFaPNjA) megtudhatjuk, mi kell ahhoz, hogy egy vázlatfüzet lapjára felskiccelt rajzból megszülessen a Ford eddigi legerősebb európai Ranger-változata: a vadonatúj Ranger Raptor.

Rajzok százai, több ezer kilogramm agyag és sok száz kilónyi festék. Sokan azt gondolják, hogy az új autókat bonyolult gépezetek készítik, és ez a gyártásra igaz is – ám az első lépés a tervezés, ami igazi kézműves munka.

A Ranger Raptor formatervezése egy rövid, tömör iránymutatással kezdődött, amiből kiderült, merre induljanak el a dizájnerek, milyen hangulatot kell sugallnia a járműnek, és mitől lesz majd igazán vonzó az autó.

A tervezők ennek alapján láttak neki az első vázlatok elkészítésének, méghozzá „kizárólag ceruzával és papíron”, mondta el Dave Dewitt, a Ranger Raptor külső dizájnért felelős igazgatója. A több száz vázlat jóváhagyása után a digitális tervezőcsapat elektronikusan is megalkotta ugyanezeket a rajzokat; részint a későbbi tervezési szakasz alapdokumentumaként, részint pedig adatsorként, ami a következő lépéshez, az agyagmodellezéshez kellett.

Ehhez a munkafázishoz több mint 4000 kilogramm agyagra volt szükség, amiből először gépek formálták meg az 1:3 és 1:1 méretarányú modelleket, majd faragómesterek dolgozták ki a finom részleteket. A Ford formatervezési igazgatói végül jóváhagyták az agyagból készült mesterdarabot, amit “lefagyasztottak”. Az agyagmodellezők egyébként nemcsak az autót faragták ki, hanem a kormánykerékről, a műszerfalról és az ülésről is életnagyságú modelleket készítettek.

Miközben az agyagfaragók dolgoztak, a színekért és anyagokért felelős csapat nekilátott olyan szöveteket, textúrákat és színárnyalatokat válogatni, amelyek még inkább ráerősítenek a vadonatúj Ranger Raptor látványára és tapintásérzetére.

A vásárlók hét különböző fényezést rendelhetnek, köztük a lenyűgöző, kizárólag a Raptor kínálatában szereplő Code Orange és Conquer Grey tónusokat. A még erősebb vizuális hatás kedvéért a Ford matricázást is készített az autóhoz, amit versenypályák hangulata ihletett.

A beltéri formatervezők úgy alakították ki a Raptor kabinját, hogy az egy cockpitre emlékeztessen, de egyúttal olyan praktikus is legyen, ahogy egy pickuptól elvárható.

Miközben a tervezőcsapatok a külső és belső dizájnon dolgoztak, a mérnökök arról gondoskodtak, hogy a látványos formák alá masszív szerkezet kerüljön.

Így született meg a tehetséges kreatív elmék és a kézművesek kemény munkája árán a vadonatúj Ranger Raptor.

**Teljesítmény – már első pillantásra**

A Ranger Raptor nagy teljesítményű hajtásláncát és futóművét merész és agresszív karosszéria rejti, ami nemcsak új szintre emeli a Rangert, hanem azonnal egyértelművé teszi, hogy ez az autó a Raptor-család tagja.

“A Ranger Raptor dizájn-alaptétele az volt, hogy a funkció határozza meg a formát,” mesélte el Max Tran, a Ranger Raptor vezető formatervezője.

A csapat azt is feladatul kapta, hogy a Ranger Raptor dizájnja magáért beszéljen. “Arra törekedtünk, hogy az emberek egyetlen pillantásra mély benyomást kapjanak az autó erejéről, teljesítményéről és képességeiről, ugyanakkor egyértelmű legyen a Ford Performance és a Raptor-család vérvonala is,” mondta Dewitt.

A Raptorok az off-road teljesítmény csúcsát képviselik, és bár mindegyik modell önálló egyéniség, mindegyikről visszaköszönnek a Raptor-család stílusjegyei. Ilyen például a fekete hűtőrácson végignyújtózó, látványos F-O-R-D felirat, a mátrix LED fényszórók, a strapabíró acélból készült első és hátsó lökhárítók, a nagy szilárdságú acél kartervédő lemez, a gépháztetőn és oldalt kialakított funkcionális levegőbeömlő nyílások, vagy éppen a szélesített sárvédők.

Mindez a Ranger Raptoron is megtalálható, egy sor másik megoldással együtt, amelyek révén az autó látványosan különbözik a standard Rangerektől; jó példa ezekre a motorháztető markáns kialakítása, ami az alatta szunnyadó erőről árulkodik, vagy a kettős kipufogóvég, amit magasra szereltek, hogy terepezés közben semmibe ne akadhasson bele.

“A dizájnnak köszönhetően a Ranger Raptor szinte önálló modell lett, ami ugyanakkor nemcsak a Ranger-családnak, hanem a Raptor-családnak is teljes jogú tagja,” vélekedett Dewitt. “Ha egymás mellé állítanánk őket, azonnal egyértelművé válnának a különbségek – de a hasonlóságok is, amelyek összekötik ezeket az autókat.”

**Teljesítmény-orientált belső tér**

Nick Eterovic, a Ranger Raptor utastér-formatervezési igazgatója szerint a pickup kabinja pontosan azzal a magabiztossággal tölti el az autósokat, ami ahhoz kell, hogy bátran kiaknázzák a jármű kimagasló teljesítményét.

“Olyan kabint kellett készítenünk, ami egy nagy teljesítményű off-road verseny-pickup funkcionalitása mellett egy modern sportkocsi komfortját is biztosítja,” nyilatkozta Eterovic.

A Ranger Raptor utastere ugyanolyan lenyűgöző, mint a karosszériája; erről többek közt a Ford Performance Code narancssárga dizájn-elemei gondoskodnak. A műszerfal és az ajtóburkolat felső részét Terra velúr borítja, amely puha, mégis strapabíró és könnyen tisztítható, matt felülete pedig mérsékli a tükröződést, és prémium érzetet kelt.

A Ranger Raptor exkluzív tartozékai a vadászgépeket idéző Ford Performance ülések, amelyeknek erőteljes oldalpárnáit úgy alakították ki, hogy közúton és terepen egyaránt biztonságosan a helyükön tartsák az utasokat. Az üléskárpitokat úgy válogatták össze, hogy egyszerre legyenek praktikusak és mutatósak; így került az autóba az új fejlesztésű ‘szuper matt’ kárpit, amit velúr betétek díszítenek. Mivel minden Ranger Raptor duplakabinos kialakítású, a tervezők a hátsó ülésekre is nagy figyelmet fordítottak, hogy ugyanolyan jól tartsák az utasok testét, mint az elsők.

A Ranger Raptor vezetője magasan ül, és egy új kialakítású, prémium minőségű bőrrel bevont kormánykereket markol, amelynek vastag karimáján ujjtámaszokat alakítottak ki, a karima tetején pedig narancssárga jelölés látható, és a volán mögött magnézium váltófülekkel kapcsolhatók a sebességfokozatok. A My Mode gombbal kapcsolhatók a Normal, Sport és Baja üzemmódok2, amelyek meghatározzák a kormányzás, a felfüggesztés és a kipufogó beállításait; ez utóbbi Csendes üzemmódba is állítható, hogy az autó reggelenként ne zavarja a szomszédokat.

Minderre a Raptorban most először megjelenő, kifejezetten a modellhez konfigurált 12,4 colos digitális műszeregysége teszi fel a koronát, amelynek üdvözlő animációja a pickup aktuális teljesítmény-karakteréhez igazodik. A digitális műszeregység mellett a kabinban egy 12 colos, álló formátumú központi érintőképernyő is található; ezen fut a Ford legújabb generációs SYNC 4A infotainment rendszere. 3

“A vadonatúj Ranger Raptor kívül-belül egyaránt látványos és lenyűgöző. A digitális műszeregységtől kezdve a könnyedén áthangolható futómű-, kipufogó- és kormánybeállításokon keresztül egészen az erőteljes oldalpárnázású ülésekig, az érintőképernyő off-road kijelzőjéig és a Code Orange dizájn-elemekig minden azt szolgálja, hogy a Ranger Raptor bármilyen további átalakítás nélkül is akcióra készen álljon,” mondta el Eterovic.

# # #

1 A Ford Ranger Raptor 3,0 literes, kettős turbótöltésű, 292 lóerős EcoBoost V6-os motorral hajtott, tízfokozatú automata sebességváltós változatának homologizált CO2-kibocsátása 315 g/km (WLTP), homologizált üzemanyag-fogyasztása pedig 13,8 l/100 km (WLTP).

Az üzemanyag/energiafogyasztási, CO₂-kibocsátási és az elektromos üzemmódban megtehető hatótávolság WLTP mérés szerinti adatait az Európai Unió 715/2007/EC számú szabványa által előírt technikai kívánalmak és műszaki adatok alapján, illetve a legfrissebb 2017/1151 EU direktíva alapján regisztrálták. Az alkalmazott, szabványos tesztelési eljárások lehetővé teszik a különböző járműfajták és gyártmányok összehasonlítását.

2 A vezetéssegítő technológiák kiegészítő feladatot látnak el, és nem helyettesítik a vezető figyelmét, döntését és irányítását. A részletekről és a rendszerek korlátairól a Felhasználó Kézikönyv ad további tájékoztatást.

3 Ne vezessen zavaró körülmények hatása alatt. Ha lehetséges, használja a rendszerek hangvezérlését. Bizonyos funkciók zárolva lehetnek, amíg az autó sebességváltója menetfokozatba van kapcsolva. Nem minden funkció kompatibilis az összes telefonkészülékkel.

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A Ford innovatív és vonzó Ford pickupokat, városi terepjárókat (SUV), haszonjárműveket és személyautókat, illetve Lincoln márkájú luxusautókat fejleszt és gyárt, valamint hálózatba kapcsolt szolgáltatásokat biztosít. Mindemellett a Ford megalapozza piacvezető pozícióját a mobilitási megoldások, köztük az önvezető technológiák terén, és a Ford Motor Credit Company révén pénzügyi szolgáltatásokat is nyújt. A Ford mintegy 176.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban mintegy 35.000 alkalmazottat, az összevont, illetve nem összevont közös vállalkozásokkal együtt pedig mintegy 54.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 14 gyártóüzem (nyolc saját tulajdonú vagy összevont közös vállalat és hat nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**2000 Szentendre Galamb J. 3. |  |
|  | Tel: +36 26 802802 |  |